સારાંશ માટે દસ્તાવેજ: સમાચાર એજન્સી પીટીઆઈ મુજબ, મુખ્ય ન્યાયાધીશ દીપક મિશ્રાની અધ્યક્ષતાવાળી બેન્ચે કહ્યું કે આ કેસની સુનાવણી ફાસ્ટ ટ્રેક કોર્ટમાં બંધ રૂમની અંદર નિયમિત ધોરણે નિર્ધારિત સમયમર્યાદામાં હાથ ધરવામાં આવે.

સુપ્રીમ કોર્ટે એવું પણ કહ્યું કે કેસની સુનાવણી જમ્મુ-કશ્મીરમાં લાગું રણબીર પિનલ કોડ અંતર્ગત હાથ ધરવામાં આવશે.

જમ્મુ-કશ્મીરના અમૂક કાયદાઓ ભારતના કેન્દ્રીય કાયદાઓ કરતાં અલગ છે.

જાન્યુઆરી મહિનામાં જમ્મુના કઠુઆમાં એક સગીર બાળકી સાથે ગેંગરેપ કરી તેની હત્યા કરી દેવામાં આવી હતી. આ મામલે દેશભરમાં ભારે પ્રદર્શનો થયાં હતાં.

સુપ્રીમ કોર્ટે પીડિત પરીવાર, તેમની સાથે જોડાયેલા લોકો અને તેમનાં વકીલની સુરક્ષા નિયમિત રાખવાનો પણ આદેશ કર્યો છે.

આ સાથે જ સુપ્રીમ કોર્ટે કેસ સાથે સંબંધિત દસ્તાવેજોને ઉર્દૂમાંથી અંગ્રેજીમાં અનુવાદ કરવા અંગે કહ્યું છે. કોર્ટે એવું પણ કહ્યું છે કે સગીર આરોપીને આપવામાં આવેલી સુરક્ષા જાળવી રાખવામાં આવે.

પરિવારની આશા

કઠુઆ રેપ કેસના એક આરોપી સાંજી રામે પોલીસ સમક્ષ આત્મસમર્પણ કર્યું છે

સુપ્રીમ કોર્ટના આદેશ બાદ પીડિત પરિવારે આશા વ્યક્ત કરી છે કે તેમને ન્યાય મળશે. 

સ્થાનિક પત્રકાર માજિદ જહાંગીર સાથે વાતચીતમાં પીડિતાનાં પિતાએ કહ્યું, "અમને આશા છે કે નિષ્પક્ષ સુનાવણી થશે. અમને ખુશી છે કે બીજા રાજ્યમાં સુનાવણી હાથ ધરાશે."

પિતાએ કહ્યું, "ક્રાઇમ-બ્રાન્ચે સંતોષજનક રીતે તપાસ કરી છે. અમે માત્ર ન્યાયની માગ કરી રહ્યા છીએ."

સુપ્રીમ કોર્ટના ચુકાદા અંગે ખુશી વ્યક્ત કરતા પીડિત પરિવારના વકીલ દીપિકાસિંહ રાજાવતે કહ્યું, "કેસ ટ્રાન્સફર થતા હું ખુશ છું. આ અમારો વિજય છે."

આરોપીઓએ કેસને જમ્મુ ટ્રાન્સફર કરવાની તથા સીબીઆઈ દ્વારા તપાસ કરાવવાની માગ કરી હતી. જેને સર્વોચ્ચ અદાલતે ફગાવી દીધી હતી. 

તમે આ વાંચ્યું કે નહીં?

સુનાવણી જુલાઈમાં

ઉનાળું વેકેશન બાદ સુપ્રીમ કોર્ટ ફરીથી ખૂલશે ત્યારે આ કેસ મામલે આગળની સુનાવણી હાથ ધરવામાં આવશે.

કઠુઆ ગેંગરેપ અને હત્યા મામલે સમગ્ર દેશમાં ભારે વિરોધ પ્રદર્શનો થયાં હતાં. સાથે જ આંતરરાષ્ટ્રીય સ્તરે પણ પીડિતાને ન્યાય મળે એવી માંગણી ઊઠી હતી.

કેસના મૂળમાં એક આઠ વર્ષની મુસ્લિમ ગુર્જર સમુદાયની સગીરા છે. જેમનું દસ જાન્યુઆરીના રોજ અપહરણ કરવામાં આવ્યું હતું. એક સપ્તાહ બાદ પીડિતાનો મૃતદેહ જંગલમાંથી મળી આવ્યો હતો. 

સુપ્રીમ કોર્ટે આ પહેલાં કઠુઆ ગેંગરેપ મામલે સુનાવણીમાં કહ્યું હતું કે અદાલત આ કેસ મામલે...\nદસ્તાવેજની સમાન ભાષામાં સારાંશ:
સુપ્રીમ કોર્ટે સોમવારના રોજ કઠુઆ ગેંગરેપ અને હત્યા કેસને પંજાબના પઠાણકોટ ટ્રાન્સફર કર્યો છે.